G’n geheim wie SA as swakste blaser beskou | Netwerk24
G’n geheim wie SA as swakste blaser beskou
11 Julie 2020 13:06
Die Nieu-Seelandse Rugbyunie het Bryce Lawrence sommer as sy skeidsregter van die jaar in 2011 aangewys. Foto: Getty Images
Lees ook: Peiling onthul ‘swakste’ Super-skeidsregter
Hoewel Romain Poite, Jerome Garces en Mathieu Raynal van Frankryk meeste Springbok-ondersteuners se bloed laat kook, is daar een blaser wat nou maar altyd as die grootste sondebok beskou sal word.
Die Kiwi Bryce Lawrence het hom met sy vertoning in Suid-Afrika se 2011 Wêreldbekerkwarteindstryd teen Australië in 2011 vir ewig in Bok-ondersteuners se slegte boekies ingeblaas.
Hy het die Wallabies toegelaat om in alle fasette van die spel met moord weg te kom, veral by die afbreekpunte.
Die Bokke het balbesit en veldgebied oorheers, maar is van driedrukkanse ontneem deur David Pocock en kie wat telkemale vir oortredings ongestraf gebly het.
Lawrence het die Wallabies se onwettige taktiek by die afbreekpunte eenvoudig geïgnoreer en die Aussies het ’n omstrede sege van 11-9 teen wat destyds die mees ervare Bok-span van alle tye was, behaal.
Meer oor: Bryce Lawrence | Toetsrugby | Romain Poite | Glen Jackson | Jerome Garces